Sara (yhtye)

Sara on vuonna 1995 Kaskisissa perustettu yhtye, joka soittaa vaihtoehtorockia ja -metallia. Yhtye on tunnettu muun muassa Emma-ehdokkaana olleesta kappaleesta ”Rauhan aika” sekä kappaleiden ”Yhtenä iltana” (Hector) ja ”Tyhjää” (Kaseva) versioinneista. Vuosien saatossa Saran tavaramerkiksi on muodostunut myös vokalisti Joa Korhosen omalaatuinen, selkeästi artikuloiva tapa ääntää suomea.

Historia
Yhtyeen perustivat laulaja-kitaristi Joa Korhonen, kitaristit Antti Tuomivirta ja Tommi Koivikko sekä basisti Kristian Udd vuonna 1995. Yhtyeen nimi oli aluksi Kellariväkeä, mutta se vaihdettiin myöhemmin Saraksi. Rumpaliksi tuli teuvalainen Eetu Uusitalo vuonna 1997.

Kråklund Records
Sara voitti Ääni ja vimma -kilpailun vuonna 1999. Pian sen jälkeen yhtye sai levytyssopimuksen Klamydia-yhtyeen ylläpitämältä Kråklund Recordsilta, ja keväällä 2000 ilmestyi debyyttialbumi Narupatsaat. 

Vuonna 2001 rumpali Eetu Uusitalo erosi yhtyeestä kiinnostuksen ja motivaation loppumisen vuoksi ja hänen paikkansa yhtyeen riveissä otti Niko Leminen. Uusitalon rumpuraitoja käytettiin kuitenkin vielä myöhemmin ilmestyneen Kromi-albumin raidoilla ”KSK” ja ”Pinta”.

Noin kaksi vuotta Narupatsaiden julkaisun jälkeen julkaistiin seuraava pitkäsoitto Kromi, joka nousi ilmestymisviikollaan Suomen virallisen albumilistan sijalle 9.Musiikkituottajat: Sara – Kromi 

Vuonna 2003 julkaistiin yhtyeen kolmas albumi Saattue, jolla koneiden käyttöä oli lisätty entisestään ja soundi oli entistäkin jyräävämpi. Levyn kappaleessa ”Ymmärrys” vieraili myös Diablon laulaja-kitaristi Rainer Nygård tuomassa huutovokaaleillaan kappaleeseen lisää aggressiivisuutta.

Tauko
Saattue-levyn jälkeen Sara vietti hiljaiseloa ilman levytyssopimusta ilmoitettuaan Kråklund Recordsille halustaan etsiä uusi julkaisija seuraaville tuotoksilleen. Näihin aikoihin Joa Korhonen ja Antti Tuomivirta alkoivat tehdä yhdessä Lapko-yhtyeen laulajan Ville Maljan kanssa Pedestrian’s Motor -nimellä englanninkielistä industrial-musiikkia ja yhteistyö tuotti kolme EP:tä (Pedestrian’s Motor) I–III, jotka Fullsteam Records julkaisi vuosina 2005–2007.

 Universal Music 
Vuonna 2005 Niko Lemisen tilalla rumpalina aloitti Andreas Bäcklund. Keväällä 2006 Sara solmi uuden levytyssopimuksen Universal Musicin kanssa ja uusi single Momentum julkaistiin kesäkuussa 2006.Meteli.net Sara aktivoituu vihdoinkin Saran neljäs pitkäsoitto He kutsuivat luokseen näki ilmestyi syksyllä 2006Findance.com Haastattelussa Sara, 17.10.2006. Singlekappaleet ”Momentum”, ”Vielä muodostan varjoni” ja ”Huokaus” soivat melko paljon radiossa. Lopetusraita ”Pyyhit vuodet kasvoiltasi” kertoo laulaja Korhosen läheisen ystävän kuolemasta. Paluulevyn noteerasivat positiivisesti myös monet kriitikot.Meteli.net He kutsuivat luokseenMeteli.net Metelin levyarvostelut #15 (4/5)Imperiumi.net Levyarviot: Sara - He kutsuivat luokseen (10/10).

Saran viides, 21. toukokuuta 2008 julkaistu ja aikaista kevyempää linjaa edustava albumi kantaa nimeä Veden äärelle. Nimensäkin mukaan levyn kantavana teemana on kotipaikka Kaskinen ja meriPlaza.fi Sara palaa kotiin, 19.5.2008. Levyn tuottajana toimi edellisen tapaan Jyrki Tuovinen. Noise.fi-sivuston äänestäjät valitsivat Veden äärelle vuoden kotimaiseksi albumiksi 2009Sara Uutiset ja monet kriitikot ottivat myös tämän levyn hyvin vastaanV2.fi Sara | Veden Äärelle (4,5/5 J.A. Kaunisto)Soundi Levyarvostelu: Sara - Veden Äärelle (4/5 Jani Sipilä)Noise.fi Sara - Veden Äärelle (Albumi) (5/5 Jukka Kastinen)Findance.com Arvostelussa Sara - Veden Äärelle (7/10 Ari-Pekka Kankaanpää)MTV3 Sara: Veden Äärelle (4,5/5 Kimmo K. Koskinen). Myöhemmin samana vuonna Sara esiintyi Tavastialla järjestetyssä Helldonessa, jonka pääesiintyjä oli HIMNME Sara performing Vielä Muodostan Varjoni at the Tavastia at Helldone videoV2.fi Helldone-festari lähtee HIM:n johdolla kiertueelle. Albumi noteerattiin vuoden 2009 Femma-gaalassakin ja yhtye voitti palkinnon Rockpopmetaletc-femma, joka annetaan hyvälle artistilleMeteli.net Femma-gaalan menestyjänä Asa. Singlet ”Laine kerrallaan” ja ”Rauhan aika” saivat paljon radiosoittoaikaa ja kummastakin tehtiin myös musiikkivideo. ”Rauhan aika” valittiin myöhemmin Emma-ehdokkaaksi, mikä on ensimmäinen ehdokkuus yhtyeen historiassaEmma-gaala 2009  Ehdokkaat. Vuonna 2009 yhtye oli ensimmäistä kertaa soittamassa yhdessä sinfoniaorkesterin kanssa Joensuussa. Sovitus- ja yhteistyön takana oli pitkälti puolalainen kapellimestari Krzysztof DobosiewiczMeteli.net Sara yhdessä sinfoniaorkesterin kanssa Lime24.fi Sara-yhtye esiintyy yhdessä sinfoniaorkesterin kanssa 15.1.2009.

Yhtyeen keulahahmo Korhonen perusti yhdessä Jenni Niemen kanssa syksyllä 2009 myös uuden englanninkielisen yhtyeen Meadow Island, jonka ensimmäinen levy julkaistiin syksyllä 2010. Ensimmäinen promosingle ”My Constant” julkaistiin toukokuussa 2010Plaza.fi  Sara-yhtyeen Joa Korhosella uusi bändi - levy syksyllä, 19.5.2010.

Yhtyeen kuudes studioalbumi julkaistiin maaliskuussa 2012. Levyn ensimmäinen single ”Se keinuttaa meitä ajassa” sai ensisoittonsa YleX:n Uuden musiikin illassa 12. tammikuuta.

Yhtyeen seitsemäs studioalbumi SOLUS ilmestyi 24.3.2016 yhtyeen oman 6162 Viihde Oy -levymerkin kautta. Sitä edelsivät kolme syksystä 2015 alkuvuoteen 2016 digitaalisina julkaistut kolme EP:tä Ainoat hereillä, Tyhmä pieni elämä ja Synkkä matkustaja. SOLUS kokoaa EP-trilogian yhteen.altagency.fi – kaskislainen sara julkaisee solus nimisen ja palaa keikkalavoille

Saran kahdeksas albumi Summa julkaistiin syyskuussa 2018. Albumin tuottajana toimi Arto Tuunela. Ennen albumia julkaistiin singlet Avaa se ovi sekä Ethän vielä kuole.

Yhtyeen yhdeksäs studioalbumi PIMEYS ilmestyi 21. tammikuuta 2022. Sitä edelsivät singlet Se osa joka rikkoo, Sileä tie, Mun ihminen ja Irtoavat leuat. Summan tavoin myös PIMEYS-albumin on tuottanut Arto Tuunela.

Kokoonpanot

Nykyiset jäsenet
 Joa Korhonen – laulu, kitara, koskettimet (1995-)
 Rami Rissa – rummut (2022-)
 Kristian Udd – basso, koskettimet (1995-)
 Marko Kivelä – koskettimet, kitara (2011-)

Entisiä jäseniä
 Eetu Uusitalo – rummut (1997-2001)
 Martti Lindholm – koskettimet (2000-2001)
 Antti Pitkäjärvi – koskettimet, taustalaulu (2001-2003)
 Niko Leminen – rummut (2001-2005)
 Tommi Koivikko – kitara (1995-2010)
 Antti Tuomivirta – kitara (1995-2012)
 Patrik Björni - rummut (yksittäisiä keikkoja 2016 & 2017)
 Andreas Bäcklund - rummut (2005-2022)

Yhteydet muihin yhtyeisiin
 Meadow Island
 Pedestrian’s Motor
 Lapko
 Nicole
 Velvetcut
 Nukkekoti
 Genitaalinärpes

Julkaisut 

Albumit






 Levykauppa Äx: Sara – SOLUS




Kilpailut ja palkinnot
 Ääni ja vimma -voittaja 1999
 Rockpopmetaletc-femma 2009
 Emma-ehdokkuus 2009 (Rauhan aika)

Lähteet

Aiheesta muualla
Virallinen kotisivu
Backstage Rock Shop; Saran levyt ja viralliset fanituotteet
Universal Music
Sara Meteli.net-sivustolla

trig/saranhuone 

Luokka:Suomalaiset metalliyhtyeet